b"\n_START_ARTICLE_\nTorneig d'escacs de Nova York de 1924\n_START_SECTION_\nR\xc3\xa8cord mundial de simult\xc3\xa0nies a la cega\n_START_PARAGRAPH_\nEl 27 d\xe2\x80\x99abril Alekhin va intentar batre el r\xc3\xa8cord de simult\xc3\xa0nies simult\xc3\xa0nies a la cega, que tenia fins llavors l'hongar\xc3\xa8s Gyula Breyer amb 25 partides (Kaschau 1921). A tal efecte, als locals de l'Alamac Hotel va jugar contra 26 rivals, molts dels quals tenien nivell de mestre._NEWLINE_L'actuaci\xc3\xb3 va ser dirigida per Geza Mar\xc3\xb3czy, qui tamb\xc3\xa9 va fer d\xe2\x80\x99anunciador de moviments al costat de Norbert Lederer. L'exhibici\xc3\xb3 va comen\xc3\xa7ar a les dues de la tarda i va acabar, despr\xc3\xa9s de 12 hores, a les dues de la matinada._NEWLINE_El resultat final fou de (+16 \xe2\x80\x93 5 = 5). Alekhin va perdre amb Isaac Kashdan, Albert Pinkus (un dels m\xc3\xa9s forts jugadors locals a Nova York), Mark Peckar, Joseph Saltzmann i M.B. Downs; entaul\xc3\xa0 amb J.C. Meyers, Erling Tholfsen, J.H. Friedman, Lloyd Garrison i Max Kleiman; guany\xc3\xa0 a Hermann Steiner (un dels m\xc3\xa9s forts jugadors estatunidencs), Milton Pinkus, S. Hecht, Alfred Berman, Meyer Schleifer, A.H. Pearlman, M. Monsky, E. Nebolsine, C.O. Terwilliger, A.B. Yurka, A. Friemann, K. Friedberg, Dr. Augustus Kahn, Louis Millstein, M. Yaeger i Norman Light. Amb aquesta exhibici\xc3\xb3, Alekhin va passar a ostentar a partir d\xe2\x80\x99aquell moment la condici\xc3\xb3 de rec\xc3\xb2rdman mundial de simult\xc3\xa0nies a la cega."